Source: http://www.bihon.ro/si-au-stabilit-programul-din-presezon/2295194
Timestamp: 2019-08-18 00:57:00+00:00

Document:
Și-au stabilit programul din presezon - BIHON
la	30. iulie 2019 18:26	 Reactualizat la:	 31. iulie 2019 10:18
Lotul campioanei CSM CSU Oradea se va reuni la data de 11 august, urmând să susțină apoi perioada de pregătiri pe plan local.
Spre deosebire de anii anteriori, în care s-a optat pentru un cantonament în Ungaria, orădenii se vor pregăti de această dată acasă, considerându-se că aici sunt întrunite condițiile pentru efectuarea unei pregătiri corespunzătoare.
După circa două săptămâni de încărcare fizică, dar și de pregătire specifică, echipa noastră își va începe programul de meciuri de verificare. CSM CSU va susține în presezon un număr de șase partide amicale. Primul meci va fi în deplasare, la data de 29 august, în compania formației maghiare DEAC Debrecen.
La 31 august, orădenii vor primi pe terenul propriu vizita unei alte echipe din Ungaria, Szedeak Szeged. În continuare, CSM CSU Oradea se va deplasa în Serbia, urmând să susțină două meciuri, cu echipele Dynamic Begrad, la 4 septembrie, respectiv FMP Belgrad, la 5 septembrie.
Echipa noastră va relua tradiția Memorialului Antonio Alexe. Ediția din acest an se va desfășura în perioada 9-11 septembrie și va reuni echipele CSM CSU Oradea, Szolnok Olaj KK (Umgaria) și MZT Skopje (Macedonia). Memorialul Antonio Alexe va precede debutul noului sezon competițional.
Echipa noastră va disputa primul meci oficial la 17 septembrie, cu Falco Szombathely (în deplasare), în primul tur preliminar al FIBA Basketball Champions League.
Manșa secundă va avea loc la 20 septembrie, la Oradea. În cazul unei mult-dorite calificări, va urma turul secund preliminar, în compania campioanei Letoniei, Ventspils, la datele de 26, respectiv 29 septembrie.
Sezonul intern va începe la 5 octombrie, cu finala Supercupei României, în care CSM CSU va înfrunta BC CSU Sibiu.
Taguri: CSM CSU Oradea, presezon, program, supercupa romaniei
„Vreau să ne batem la titlu”

References: CSM 
 CSM 
 CSM 
 CSM 
 CSM 
 CSM